Áfàméfùnà: An Nwa Boi Story

Áfàméfùnà: An Nwa Boi Story jẹ́ fíìmù ti orílẹ̀-èdè Nàìjíríà kan, èyí tó jáde ní ọdún 2023, tí òǹkọ̀tàn rẹ̀ jẹ́ Adaora Sandra Anyanwu, tí olùdarí rẹ̀ sì jẹ́ Kayode Kasum. Fíìmù yìí dá lórí ìtàn ṣíṣe ọmọ-iṣẹ́ nínú ètò àwọn ẹ̀yà Ibo, ní orílẹ̀-èdè Nàìjíríà. Olawumi Fajemirokun àti Kene Egbue ló ṣe àgbéjáde fíìmù yìí, ó sì jẹ́ fíìmù àkọ́kọ́ tó máa mẹ́nuba ètò ọmọ-iṣẹ́ nínú àwùjọ àwọn Ibo, bẹ́ẹ̀ sì ni wọ́n sọ ọ̀pọ̀lọpọ̀ èdè Ibo nínú fíìmù ọ̀hún. Lára àwọn òṣèré tó kópa nínú fíìmù yìí ni Kanayo O. Kanayo, Stan Nze, Alex Ekubo, Atlanta Bridget Johnson, àti Segun Arinze.

Afamefuna ní àfihàn àkọ́kọ́ rẹ̀ lórí Netflix ní ọjọ́ kọkàndínlọ́gbọ̀n oṣù Kẹta ọdún 2024, tí ó sì jẹ́ fíìmù tó wà ní ipò àkọ́kọ́ lórí ìkànni náà fún ọ̀sẹ̀ mẹ́ta àti jù bẹ́ẹ̀ lọ.

 Ìtàn ní ṣókí 
Áfàméfùnà: An Nwa Boi Story dá lórí ìtàn bí àwọn ẹ̀yà Ibo tó wà ní orílẹ̀-èdè Nàìjíríà ṣe mú ọ̀rọ̀ ṣíṣe ọmọ-iṣẹ́ nínú àwùjọ wọn.

Fíìmù náà bẹ̀rẹ̀ pẹ̀lú ìṣàfihàn àṣà àwọn ẹ̀yà Ibo pẹ̀lú oníṣòwò kan tó jẹ́ olówó, tí orúkọ rẹ̀ ń jẹ́ Afamefuna, níbi tí ó ti ṣe ayẹyẹ ìrántí ikú bàbá rẹ̀. 

Áfàméfùnà ni olú ẹ̀dá-ìtàn inú fíìmù yìí. Òun ní àwọn ọlọ́pàá ń ṣe ìfọ̀rọ̀wánilẹ́nuwò fún nípa ikú ọ̀rẹ́ rẹ̀ tí orúkọ rẹ̀ ń jẹ́ Paulo. Wọ́n ṣe àfihàn àwọn ìṣẹ̀lẹ̀ tó ti ṣẹ̀ sẹ́yìn láàárín àwọn ọ̀rẹ́ méjèèjì, níbi tí wọ́n ti ń jọ ṣiṣẹ́ pọ̀ gẹ́gẹ́ bí ọmọ-iṣẹ́ Odogwu, bí wọ́n ṣe máa ń ṣe ní ilẹ̀ Ibo. Nǹkan ń lọ déédé láàárín àwọn méjèèjì títí di ìgbà tí Odogwu pinnu láti fún Áfàméfùnà (ẹni tó jẹ́ ọmọ-iṣẹ́ kékeré) ní òmìnira ṣáájú Paulo (tó jẹ́ àgbà ọmọ-iṣẹ́).

 Òṣèré tó kópa 
Orísun:

 Stan Nze bíi Áfàméfùnà
 Kanayo O. Kanayo bíi Odogwu
 Alex Ekubo bíi Paul
 Atlanta Bridget Johnson bíi Amaka
 Segun Arinze bíi CSP Gidado
 Paul Nnadiekwe bíi Young Afam
 Dan Ugwu
 Karl Smith
 Ezeh Peter
 Chisom Oguike
 Moc Madu
 Chuks Joseph
 Noble Igwe
 Eso Dike
 Omobola Akinde
 Jide Kene Achufusi

 Àgbéjáde 
Wọ́n ṣẹ àgbéjáde Áfàméfùnà: An Nwa Boi Story sórí Sinimá ní ọjọ́ kìíní oṣù Kejìlá ọdún 2023. Kí wọ́n tó gbe lọ sí Sinimá, wọ́n kọ́kọ́ ṣàfihàn rẹ̀ ní Africa International Film Festival ti ọdún 2023 (AFRIFF), níbi tí àwọn òǹwòran ti fi ìfẹ́ hàn sí fíìmù ọ̀hún. Lẹ́yìn náà ni wọ́n ṣàfihàn rẹ̀ lórí Netflix ní ọjọ́ kọkàndínlọ́gbọ̀n oṣù Kẹta ọdún 2024.

 Àtòjọ àwọn àmì-ẹ̀yẹ 
 Ọdún Àmì-ẹ̀yẹ Ìsọ̀rí Olùgbà Èsì Ìtọ́ka 2024 Africa Magic Viewers' Choice Awards Best Supporting Actor Alexx Ekubo  Best Lead Actor Stan Nze  Best Writing Anyanwu Sandra Adaora  Best Director Kayode Kasum 

 Àwọn ìtọ́kasí